ความสัมพันธ์จีน และใต้หวัน ดีขึ้นในช่วงปีที่ผ่านมา ทำให้เศรษฐกิจดีขึ้นไปด้วย
การที่ความสัมพันธ์ระหว่างจีน และใต้หวันดีขึ้นในช่วงปีที่ผ่านมาทำให้มีการแลกเปลี่ยนทางเศรษฐกิจระหว่างประเทศที่เป็นอริกันมานานนี้ อย่างที
มีผู้วิพากษ์วิจารณ์กันว่ารัฐบาลใต้หวันประนีประนอมรอมชอมกับจีนรวดเร็วเกินไป ตามทัศนะของหัวหน้าคณะผู้บริหารของ บริษัท ซิลิคอน โมชั่นวอลเลซ โก๋ว การที่ความสัมพันธ์ระหว่างจีนและไต้หวันดีขึ้นนี้มีลู่ทางว่าจะเป็นประโยชน์ต่อบริษัทของเขาซึ่งมีสถานวิจัยและโรงงานอุตสาหกรรมในเมืองจีน คุณวอลเลซ โก๋วกล่าวไว้ตอนนี้ว่า "เราเชื่อมั่นว่าเมืองจีนเป็นที่ที่สำคัญที่สุดสำหรับสำหรับการเจริญเติบโตของบริษัทของเรา ที่เป็นเช่นนั้นก็เพราะประชากรความต้องการภายในประเทศและการส่งออกของจีนภาคใต้ของจีนเป็นที่สำหรับผลิตเครื่องอิเลขทรอนิกส์ สำหรับผู้บริโภคที่ใหญ่ที่สุดการผลิตเครื่องอิเลขทรอนิกส์ในย่านนั้น กำลังเคลื่อนเข้าสู่ยุคของเทคโนโลยีด้านโทรศัพท์มือถือรุ่นที่สามดังนั้น เรื่องดังกล่าวจึงเอื้ออำนวยโอกาสทางเศรษฐกิจมากมายหลายอย่าง ที่จะช่วยให้ธุรกิจของบริษัทของเราเจริญเติบโต" ถึงแม้จะเป็นอริกันมา 60 ปี จีนเป็นประเทศคู่ค้าขายรายใหญ่ที่สุดของไต้หวันและเป็นที่ที่สำคัญที่สุดสำหรับการลงทุนของชาวไต้หวัน ความสัมพันธ์ดังกล่าวพัฒนาไปทั้งๆที่จีนและไต้หวันต่างก็จำกัดการติดต่อค้าขายระหว่างกัน ขณะนี้ รัฐบาลไต้หวันซึ่งมีพรรคก๊กมินตั๋งเป็นแกนนำกำลังเสนออย่างกล้าหาญ ให้ทำข้อตกลงร่วมมือทางเศรษฐกิจเพื่อปรับความสัมพันธ์ทางการค้าและเศรษฐสัมพันธ์ระหว่างไต้หวันและจีนให้คืนสู่ภาวะปรกติ รัฐบาลไต้หวันกล่าวว่า ข้อตกลงดังกล่าวจะขยายตลาดสำหรับการส่งออกของไต้หวันอีกทั้งจะทำให้ไต้หวันเป็นประเทศคู่ค้าขายที่น่าพิศมัย สำหรับประเทศอื่นๆซึ่งจะช่วยให้ไต้หวันหลุดพ้นจากภาวะเศรษฐกิจซบเซาในปัจจุบัน ในปีที่แล้ว จีนและใต้หวันเปิดการเดินอากาศการเดินเรือและการไปรษณีย์กันโดยตรง รัฐมนตรีช่วยว่าการกระทรวงสภากิจการจีนผืนแผ่นดินใหญ่ซึ่งรับผิดชอบด้านความสัมพันธ์กับจีน หลิว ตื๋อ-ชุ๊น กล่าวไว้ตอนนี้ว่า "เราหวังว่าข้อตกลงจะชักนำให้จีนมาลงทุนในใต้หวันมากขึ้นเหมือนอย่างที่ฝ่ายใต้หวัน หลั่งไหลไปลงทุนที่จีนผืนแผ่นดินใหญ่ในอดีต" ตรงนอกเขตสำนักงานของนาย เชื้อ ฉี นั้นรถบัสหลายคันนำนักท่องเที่ยวจากจีนผืนแผ่นดินใหญ่มาชมอาคาร ไทเป 101ซึ่งเป็นตึกสูงที่สุดแห่งหนึ่งในโลก คุณ เชื้อ ฉี ประธานของตลาดหลักทรัพย์ไต้หวันกล่าวไว้ตอนนี้ว่า"ชาวจีนชอบมาที่นี่เพราะพูดภาษาเดียวกัน และขณะนี้ขึ้นอยู่กับเรื่องที่ว่า คุณสามารถทำให้พวกเขามั่นใจว่าที่นี่เป็นที่ที่ปลอดภัยสำหรับพวกเขาได้หรือไม่?" คุณ เชื้อ ฉี กล่าวว่า การที่ความสัมพันธ์ดีขึ้น ทำให้นักลงทุนในไต้หวันและต่างประเทศเกิดความมั่นใจใตลาดหลักทรัพย์มากยิ่งขึ้นซึ่งเป็นการขจัดความวิตกห่วงใยที่สำคัญอย่างยิ่งยวดประการหนึ่งตามมุมมองของนักลงทุนในท้องถิ่น แต่ประชาชนที่อาศัยอยู่ในใต้หวัน ไม่เชื่อมั่นในข้อตกลงดังกล่าวเมื่อเดือนพฤษภาคม ประชาชนนับหมื่นเดินขบวนต่อต้านเรื่องนั้นเพราะเกรงว่า ข้อตกลงจะเป็นจุดเริ่มต้นของกระบวนการที่นำไปสู่การรวมสองจีนที่ไม่มีทางแปรผันเป็นอย่างอื่นไปได้ ประธานาธิบดีไต้หวันสองคนก่อน และบรรดาพรรคฝ่ายค้านสนับสนุนการแยกตัวเป็นอิสระจากจีนผืนแผ่นดินใหญ่ให้มากยิ่งขึ้น คุณ เซี๊ยว เหม่ ฉินผู้อำนวยการของกองกิจการระหว่างประเทศ ของพรรคประชาธิปไตยก้าวหน้ากล่าวว่า รัฐบาลใต้หวันดำเนินการอย่างรวดเร็วเกินไปโดยไม่มีการถามความเห็นของมหาชนอย่างพอเพียง ส่วนรัฐมนตรีช่วยว่า การกระทรวงสภากิจการจีนผืนแผ่นดินใหญ่หลิว ตื๋อ ชุ๊น กล่าวว่ารัฐบาลรับฟังความคิดเห็นของมหาชนและว่าผลของการสำรวจความคิดเห็นเมื่อเร็วๆ นี้บ่งชี้ว่าประชาชนส่วนมากมองเห็นว่าการปรับปรุงความสัมพันธ์กับจีนให้ดียิ่งขึ้นจะนำประโยชน์ทางเศรษฐกิจมาให้ ขณะที่การแยกตัวจากจีนของไต้หวัน กำลังใกล้จะถึงวาระครบรอบ 60ปีนั้น ยังมีการอภิปรายถกเถียงกันอย่างมากมายเกี่ยวกับเรื่องอนาคตของไต้หวันอยู่